Nordpolmisjonen

Nordpolmisjonen (Praefectura Apostolica Poli Arctici) var et katolsk apostolisk prefektur som ble opprettet i 1855 for å drive misjonsarbeid. Dette skulle foregå først og fremst i områder nord for polarsirkelen, men også noen andre områder ble tatt med. Virkeområdet dekket således:

 Norge og Sverige nord for polarsirkelen
 Island
 Grønland
 Færøyene
 Det arktiske Nord-Amerika fra Baffin Bay til Melville
 Shetland
 Orknøyene
 Caithness i Skottland

Opprettelsen ble foretatt 8. desember 1855 av Den hellige kongregasjon for troens utbredelse i et dekret undertegnet av prefekt Giacomo Filippo kard. Fransoni. Nordpolmisjonen hadde 1856 – 65 sitt hovedkvarter på Altagård i Alta.

Den første lederen for misjonen var Paul Marie Etienne de Djunkovskij.

I 1869 ble misjonen oppløst av pave Pius IX fordi man i Roma innså at Den katolske kirke i Norge måtte organiseres annerledes. Enkelte menigheter som ble opprettet gjennom Nordpolmisjonen eksisterer fortsatt, som St. Mikael i Hammerfest. Menigheten St. Josef i selve Alta ble i 1902 lagt inn under Hammerfest, men i 2021 ble den gjenopprettet.

Eksterne lenker
 Opprettelsesdekretet i norsk oversettelse
 Apostolisk brev Ecclesiae universae, der misjonen oppløses, i norsk oversettelse
 Artikkel i anledning 150-årsjubileet
 Andrew G. Newby, "Rebuilding the archdiocese of Nidaros: Etienne Djunkowsky and the North Pole Mission, c 1855–1870", Innes Review 61.1 (2010) 52–75. .

Kategori:Den katolske kirke i Norge
Kategori:Kristendom på Grønland
Kategori:Shetland
Kategori:Orknøyene
Kategori:Caithness
Kategori:Kristendom på Færøyene
Kategori:Portal:Færøyene/artikler
Kategori:Norsk kirkehistorie